Narodna skupština
20090615

Nemojte, molim vas, da se bar u Skupštini, pred nama koji se ovim poslom dugo bavimo, hvalite bilo čime. Da je to sve za pohvalu, danas biste vi imali 40% glasova, a ne mi. Izveli ste 50 mašina za dva dana. Juče ste prekinuli telefonske veze naseljima u kojima su održavani dopunski izbori, da ne bismo mogli nikoga da pozovemo da izađe na izbore. Plaćali ste telefonske račune, plaćali neplaćene račune za struju. Kao svoju prćiju, krčmite ovu državnu imovinu. Mislite da to narod ne vidi? Uništavate regularne izbore, da biste dobili još jači šamar. Što ne poništite danas i ovo što je juče održano? Hajde, da biste se svrstali s nekima koji su imali samo 1,5% juče. Nemate vi čime da se pohvalite, nego gledajte da ne upropastite previše do momenta kada ovi "žuti" odluče da prekinu s vama ovu besmislenu koaliciju. Neka krenu sami, pa ko pobedi, neka vodi državu, neka troši narodne pare, a ne vi. Čime je G17 plus zaslužio da troši narodne pare? Čime možete da se podičite?